 Ìjàpá àti Àdàbà : Àlọ oooÀlọ Àlọ yìí dá lórí Ìjàpá àti ẹyẹ Àdàbà.Gẹgẹ bí a se mọ pé alágàbàgebè ni Ìjàpá, olè àti ọkànjúwà ni pẹlú. Ní ayé àtijó , Ìjàpá àti àdàbà jọ ń se ọrẹ . Àdàbà ní ẹṣin kan tó máa ń gùn kiri tí Ìjàpá kò sì ní nǹkankan. Ìjàpá ronú lọjọ kan, ó sì gbèrò bí yóó ti se pa ẹṣin Àdàbà. Ó rí pé Àdàbà gbayì láàrin àwùjọ èyí tí kò dùn mọ Ìjàpá nínú. Nígbà tí ó di ọjọ kan Ìjàpá dá ọgbọn àlùmọkóróyí, ó pa ẹṣin Àdàbà . Àdàbà kò kúkú bínú síi kíkú tí ẹṣin rẹ kú . Ohun tí ó se ni pé ó gé ori ẹṣin náà ó bòó mọlẹ , o wá fi ojú ẹṣin síta ki ènìyàn le máa rí í dáadáa . Bí Ìjàpá tí ń lọ lo ń rí ojú ẹṣin tó yo síta . Eléyìí yàá lẹnu , kíá ó gbéra ó di ilé oba, nígbà tí ó dé ààfin , ó sọ fun ọba pé òun ti rí ibi ti ilè gbé lójú . Eléyìí ya ọba lénu ,ó sì tún bi Ìjàpá bóyá ohun tí ó sọ dáa lójú . Ìjàpá ní ó dá òun lójú , ó sì tún fi dá ọba lójú wípé kí ọba yan àwọn ẹmẹwà rẹ pé kí àwọn lọ wò ibi tí ilè gbé lójú. Ìjàpá ló síwájú tó sì bẹrẹ sí ní i korin báyìí pé;ORIN ÀLỌ ÌjàpáMo ti rí ibi ilẹ gbé lójúAgberinIlẹÌjàpáMoti rí ibi ilẹ gbé lójúAgberinIlẹBáyìí ni gbogbo wọn ń dà rẹìrẹì lo sí ibi tí ilè gbé lójú. Bí Àdàbà se gbó ohun tí Ìjàpá se yìí ni ó sáré lọ si ibi tí o bo orí ẹṣin rẹ sí tí ò sì wu kúrò nibẹ lọ sí ibòmíràn kí àwọn ẹmẹwà ọba tó dé ibè ,Nígbà tí ọba , ìjòyè àti àwọn ẹmẹwà rẹ dé ibi tí Ìjàpá wí ,wọn kò rí ǹkankan , ni Ìjàpá bá bẹrẹ sí tú ilẹ Kiri títí kòri ojú kankan, ìgbà yìí ni ọba bínú gidigidi pé Ìjàpá pa irú irọ tí ó tó báyìí àti pé ó tún da òun láàmú láti wá wò ohun tí kò si níbè . kíá ni ọba pàṣẹ pé kí wọn o ti ojú Ìjàpá yọ idà , kí wọn sì ti ẹyìn kìí bo akọ . Eléyìí jásí pé wọn paá. Báyìí ni ijapa fi ìlara pa ara rẹ .ẸKỌ INÚ ÀÀLỌÀàlọ yìí kó wa pé kí á ma maa se ìlara ọmọlàkejì , ká jẹ kí ohun tí a bá ní tẹ wa lọrun. 